[[चित्र:Shukradeva.jpg|thumb| शुक्र अपनी संगिनी द्वारजस्विनी के संग]]

शुक्र कवि ऋषि के वंशजों की अथर्वन शाखा के भार्गव ऋषि थे। [[श्रीमद्देवी भागवत]] के अनुसार इनकी माँ [[काव्यमाता]] थीं। शुक्र कुछ-कुछ स्त्रीत्व स्वभाव वाला ब्राह्मण ग्रह है। इनका जन्म पार्थिव नामक वर्ष (साल) में श्रावण शुद्ध अष्टमी को [[स्वाति]] [[नक्षत्र]] के उदय के समय हुआ था। कई भारतीय भाषाओं जैसे [[संस्कृत]], [[तेलुगु]], [[हिन्दी]], [[मराठी]], [[गुजराती]], [[ओडिया]], [[बांग्ला]], [[असमिया]] एवं [[कन्नड़]] में सप्ताह के छठे दिवस को [[शुक्रवार]] कहा जाता है। शुक्र ऋषि [[अंगिरस]] के अधीन शिक्षा एवं वेदाध्ययन हेतु गये, किन्तु अंगिरस द्वारा अपने पुत्र [[बृहस्पति]] का पक्षपात करने से वे व्याकुल हो उठे। तदोपरांत वे ऋषि [[गौतम]] के पास गये और शिक्षा ग्रहण की। बाद में इन्होंने भगवान [[शिव]] की कड़ी तपस्या की और उनसे [[संजीवनी मंत्र]] की शिक्षा ली। यह विद्या मृत को भी जीवित कर सकती है। इनका विवाह [[प्रियव्रत]] की पुत्री [[ऊर्जस्वती]] से हुआ और चार पुत्र हुए: चंड, अमर्क, त्वस्त्र, धारात्र एवं एक पुत्री [[देवयानी]]। 

इस समय तक [[बृहस्पति]] [[देवता|देवताओं]] के गुरु बन चुके थे। शुक्र की माता का वध कर दिया गय आथा, क्योंकि उन्होंने कुछ असुरों को शरण दी थी जिन्हें [[विष्णु]] ढूंढ रहे थे। इस कारण से इन्हें विष्णु से घृणा थी। शुक्राचार्य ने असुरों और दैत्यों का गुरु बनना निश्चित किया और बने। तब इन्होंने दैत्यों को देवताओं पर विजय दिलायी और इन युद्धों में शुक्र ने मृत-संजीवनी से मृत एवं घायल दैत्यों को पुनर्जीवित कर दिया था। 
[[चित्र:Sukracarya advises his daughter Aruja to remain beside the lake near his hermitage while a dust storm devastates the accursed kingdom of Danda.jpg|thumb|left|शुक्राचार्य ने अपनी पुत्री [[अरुजा]] अपने आश्रम के निकट एक सरोवर के पास रुकने को कहा जब एक आंधी-तूफ़ान से दण्ड नामक एक पापग्रस्त राज्य का ध्वंस हो रहा था।]]

एक अन्य कथा के अनुसा भगवान [[विष्णु]] ने जब [[वामन अवतार]] लिया था, तब वे [[त्रैलोक्य]] को दानस्वरूप ग्रहण करने राजा [[बलि]] के पास पहुंचे। विष्णु ने [[प्रह्लाद]] के पौत्र [[महाबलि]] से वामन के छद्म रूप में दान स्वरूप त्रैलोक्य ले लेने का प्रयास किया। किन्तु शुक्राचार्य ने उन्हें पहचान लिया और राजा को आगाह किया। हालांकि राजा बलि अपने वचन का पक्का था और वामन देवता को मुंहमांगा दान दिया। शुक्राचार्य ने बलि के इस कृत्य पर अप्रसन्न होकर स्वयं को अत्यंत छोटा बना लिया और राजा बलि के कमण्डल की चोंच में जाकर छिप गये। इसी कमण्डलु से जल लेकर बलि को दान का संकल्प पूर्ण करना था। तब विष्णु जी ने उन्हें पहचान कर भूमि से कुशा का एक तिनका उठाया और उसकी नोक से कमण्डलु की चोंच को खोल दिया। इस नोक से शुक्राचार्य की बायीं आंख फ़ूट गयी। तब से शुक्राचार्य काणे ही कहलाते हैं। 

शुक्राचार्य की पुत्री [[देवयानी]] को विवाह प्रस्ताव हेतु [[बृहस्पति]] के पुत्र [[कच]] ऋषि ने ठुकरा दिया था। कालांतर में उसका विवाह [[ययाति]] से हुआ और उसी से [[कुरु वंश]] की उत्पत्ति हुई। 

[[महाभारत]] के अनुसार शुक्राचार्य [[भीष्म]] के गुरुओं में से एक थे। इन्होंने भीष्म को राजनीति का ज्ञाण कराया था।

दैत्यगुरु शुक्राचार्य
सन्दर्भ
ज्योतिष में
नाम